
Njira zothandizira kukhala  moyo 
wachimwemwe 
MAU OYAMBA 
Kuyamikidwa  konse  ndi  kwa  Mulungu,  amene 
kwake  kuli  kuyamikidwa  konse;  ndipo  ine 
ndikuikira  umboni  kuti  palibe  Mulungu  oyenera 
kupembedzedwa  mwa  choonadi  koma  Mulungu 
m'modzi  yekha,  opanda  othandizana  naye,  ndipo 
ndikuikiranso umboni kuti Muhammad ndi kapolo 
ndi Mtumiki wake, mtendere ndi madalitso a Allah 
zikhale pa iye, aku banja kwake ndi ophunzira ake. 
Tsono  pambuyo  pa  zimenezi:  mpumulo  wa 
mtima, kukhazikika kwake, chisangalalo chake, ndi 
kuchotsedwa  kwa  nkhawa  zake  ndi  madandaulo 
ake  ndichimene  aliyense  amachifuna;  ndipo  mwa 
zimenezi  umapezeka  umoyo  wabwino,  ndipo 
chisangalalo  ndi  kukondwa  kumakwaniritsidwa. 
Ndipo  pali  zifukwa  zachipembedzo,  zifukwa 
zachilengedwe ndi zifukwa za zochitachita; ndipo 
sizotheka  kuti  zisonkhane  zonse  kupatula  kwa 
munthu wokhulupilira. Koma kwa amene si otero, 
ngakhale  kuti  zimenezi  zingapezeke  kwa  iwo 
m’njira zina ndi mwa zifukwa zomwe anzeru awo 
amayesetsa  kuti  zipezeke,  komabe 
amaphonyananazo  mbali  zina  zopezekera 

zifukwazi  zomwe  ndizothandiza  koposa, 
zokhazikika koposa, komanso zabwino pa mmene 
zinthu  zingakhalire  pakalipano  ndi  kumathero 
kwake. 
Koma mu uthenga  wangawu nditchula zifukwa 
zomwe  panopa  zandibwelera  m’maganizo 
zokhudza  cholinga  chapamwambachi,  chimene 
aliyense amayesetsa kuti achikwaniritse. 
Choncho  ena  mwa  iwo  alipo  anapeza  zambiri 
mwa  zimenezo,  ndipo  anakhala  ndi  moyo 
wosangalala,  nayendetsa  moyo  wabwino.  Ndipo 
ena  mwa  iwo  alipo  analephera  zonse,  choncho 
anakhala ndi moyo wa tsoka, nayendetsa moyo wa 
osautsidwa.  Ndiponso  ena  ali  pakati  ndi  pakati, 
malingana  ndi  mmene  Mulungu  wawathandizira. 
Ndipo  Mulungu  ndiye  wopatsa  kuthekera,  amene 
timamupempha  chithandizo  pa  chilichonse 
chabwino, komanso pochotsa choipa chilichonse. 
Gawo (loyambilira): Chikhulupiliro ndi 
ntchito zolungama. 
Ndipo  chachikulu  kwambiri  mwa  zifukwa 
zoyambitsa moyo wachimwemwe, tsinde  lake ndi 
maziko  ake,  ndichikhulupiliro  ndi  ntchito 
zolungama,  Mulungu  Wapamwamba  akuyankhula 
kuti: 

 Amene akuchita zabwino, wamwamuna kapena 
wamkazi uku ali okhulupilira timkhazika ndi moyo 
wabwino  (pano  pa  dziko,  ndi  tsiku  la  Qiyâma) 
komanso  tidzawalipira  malipiro  awo  mochuluka 
kwambiri chifukwa cha zabwino zomwe ankachita. 
[Al-Nahl: 97]. 
Mulungu  Wapamwamba  wanena 
ndikuwalonjeza  amene  aphatikiza  chikhulupiliro 
ndi  ntchito  zabwino  kuti  adzakhala  ndi  moyo 
wabwino  pano  padziko,  komanso  adzalandira 
malipiro  abwino  pano  padziko  komanso  m’malo 
okhazikika a umoyo wosatha. 
Chifukwa  chake  chili  chowonekera  bwino: 
popeza  okhulupilira  Mulungu  ndi  chikhulupiliro 
cholondola,  chomwe  chimabala  ntchito  zabwino 
zokonza mitima ndi khalidwe, ndiponso moyo uno 
wa  padziko  lino  ndi  wa  m’tsogolo;  iwo  ali  ndi 
maziko  ndi  mfundo  zolimba  zimene  mwa  izo 
amalandilira chilichonse chimene chimabwera kwa 
iwo  mu  zifukwa  za  chisangalalo  ndi  kukondwa, 
komanso zifukwa za kubanika, kukhala ndi nkhawa 
komanso madandaulo. 
Amalandira  zinthu  zokondedwa  ndi 
zosangalatsa mozivomereza izo, ndi kumuthokoza 
Mulungu chifukwa cha izo, ndiponso amazigwiritsa 
ntchito  m’njira  zothandiza  zokondweretsa 
Mulungu,  Akazigwiritsa  ntchito  motere, 
zimawachititsa  kusangalala  nazo  kwambiri,  ndi 

kuwabweretsera  chilakolako  choti  zikhale 
zokhalitsa ndi  kuti  zikhale  ndi  madalitso  ake, ndi 
kukhala ndi chiyembekezo cha sawabu za oyamika; 
zomwe  zili  zinthu  zazikulu,  zomwe zabwino  zake 
ndi madalitso ake, zimaposa zosangalatsa zimenezi 
zomwe ndizipatso zake. 
Komanso  amakumana  ndi  masautso,  zovulaza, 
nkhawa ndi madandaulo molimbana nazo kudzera 
mu  chilichonse  chimene  chingawapangitse  kuti 
athe  kulimbana  nazo,  komanso  kuchepetsa 
chilichonse chimene angathe kuchichepetsa, ndipo 
pa  chilichonse  chimene  palibe  njira  yothawira 
amakhala  ndi  kupirira  kwabwino.  Pakutero 
amapeza  kuchokera  ku  zotsatira  za  masautso 
zomwe:  ndikulimbana  kopindulitsa, 
kulimbananazo  mwamphamvu,    kupirira  ndi 
kukhala  ndi  chiyembekezo  chopeza  malipiro  a 
Mulungu  zomwe  zili  zinthu  zazikulu  zimene 
zimapangitsa  kuti  masaitso  achepe  ndi  kusowa 
pang’onopang’ono, ndipo m’malo mwake mubwere 
chisangalalo  ndi  chiyembekezo  chabwino,  ndi 
kufunitsitsa chisomo cha Mulungu ndi malipiro ake. 
Monga mmene Mtumiki -mtendere ndi madalitso a  
Mulungu  zikhale  pa  iye-  anafotokozera  izi  mu 
nkhani yowona , ponena kuti: 

 "Zodabwitsa za nkhani ya okhulupirira; ndithu 
zochita  zake  zonse  ndi  zabwino.  Ngati  zabwino 
zitamuchitikira,  amamuyamika  Mulungu,  ndipo 
zimakhala zabwino kwa iye; ndipo ngati masautso 
atamugwera, amapilira, ndipo  zimakhala zabwino 
kwa  iye.  Ndipo  zimenezi  sizipezeka  kwa  aliyense 
koma kwa okhulupilira". Adailandira Muslim. 
Motero  Mtumiki-mtendere  ndi  madalitso  a 
Mulungu zikhale pa iye-adanena kuti okhulupilira 
amachulukitsidwa phindu lake, ubwino wake,  ndi 
zipatso  za  ntchito  zake  m’chilichonse  chimene 
chimam’gwera,  kaya  ndi  chisangalalo  kapena 
zovuta;  ndichifukwa  chake  umaona  anthu  awiri 
akagweredwa ndi  chochitika cha zabwino kapena 
cha  zovuta,  amasiyana  kwambiri  pa  momwe 
amachilandirira,  malingana  ndi  kusiyana  kwa 
chikhulupiriro  chawo  ndi  ntchito  zao  zabwino. 
Munthu  osimbidwa  ndi  makhalidwe  awiri  awa 
(chikhulupiliro ndi ntchito zabwino) amazilandira 
zabwino  ndi  zoipa  monga  tanenera  kale,  mwa 
kuyamika  ndi  kupilira,  ndi  zonse  zimene 
zimatsatira  zimenezi;  motero  amapeza 
chisangalalo  ndi  chimwemwe,  ndipo  nkhawa, 
madandaulo,  kusakhazikika  mtima,  kupanikizika 
m’chifuwa, ndi masautso a moyo zimachoka; ndipo 
amakhala ndi moyo wabwino wathunthu mu dziko 
lino.  Ndipo  winayo  amazilandira  zinthu  zimene 
mtima  umazikonda  mwaumbomb,  kudzikuza,  ndi 

mnyozo.  Choncho  makhalidwe  ake  amasintha, 
ndipo  amazilandira  monga  mmene  zinyama 
zimachitira,  modzikundikira  ndi  kusakhutitsidwa. 
Komanso  mtima  wake  umakhala  wopanda 
mpumulo,  ndipo  umabalalika  ku  mbali  zambiri: 
umabalalika  chifukwa  cha  mantha  oti  zinthu 
zimene amazikondazo zikhonza kuchoka kwa iye; 
komanso chifukwa cha mikangano yomwe imabuka 
kawirikawiri  chifukwa  cha  zokondedwazo, 
komanso  chifukwa  choti  mitima  ya  anthu 
siyimakhutitsidwa,  koma  imapitiriza  kufuna  zina, 
zimene  zingapezeke  kapena  osapezeka.  Koma 
titangoyerekeza kuti zapezeka mwachikonzero cha 
Allah, munthuyo akhale ndi nkhawa chifukwa cha 
zomwe  zatchulidwa  zija.  Tsono  zowawa 
ndeamazilandira  ndi  kubanika  mtima, 
kusakhazikika, mantha, ndi kukhumudwa. Choncho 
musafunse  za  masautso  a  moyo  amene 
amamugwera,  ndi  matenda  a  maganizo  ndi  a 
m’mitsempha,  komanso  mantha  amene 
amamfikitsa  ku  makhalidwe  oipa  kwambiri  ndi 
zisokonezo  zoopsa;  chifukwa  samayembekezera 
malipiro ochokera kwa Mulungu, ndipo samakhala 
ndi  kupilira  kumene  kungamtonthoze  ndi 
kumpeputsira masautso. 
Zonsezi  zimaonekera  kudzera  mu  zochitika, 
ndipo monga chitsanzo chimodzi cha mtundu uwu, 
ukachilingalira  mozama  n’kuchiyika  pa  mmene 

anthu  amakhalira,  ungaone  kusiyana  kwakukulu 
pakati pa wokhulupirira yemwe amagwira ntchito 
mogwirizana ndi chikhulupiriro chake, ndi amene 
sali  choncho.  Izi  zikutanthauza  kuti  chipembedzo 
chimalimbikitsa  kwambiri  kukhutira  ndi  zomwe 
Allah  amapereka,  ndiponso  ndi  chilichonse 
chimene  Iye  wapatsa  akapolo  ake  mwa  chisomo 
chake ndi kukoma mtima kwake kosiyanasiyana. 
Choncho  munthu  okhulupilira  akayesedwa  ndi 
matenda  kapena  umphawi,  kapena  zina  zofanana 
nazo  zimene  aliyense  ali  pangozi  yake,  ndiye  — 
mwa  chikhulupiriro  chake,  ndi  kukhutira  ndi 
kusangalatsidwa ndi zomwe Mulungu wamugawira 
— amakhala wodekha ndi wamtendere mu mtima; 
safunafuna  ndi  mtima  wake  zinthu  zimene 
sizinamulembere  mu  chikonzero  cha  Mulungu. 
Amaona  amene  ali  pansi  pake,  samayang’ana 
amene  ali  pamwamba  pake.  Ndipo  nthawi  zina 
chimwemwe  chake,  kusangalala  kwake  ndi 
mpumulo wake zimaposa za amene ali ndi zofuna 
zonse  za  moyo  uno,  ngati  ameneyo sanapatsidwe 
kukhutira. 
Chimodzimodzinso  uja  yemwe  alibe  ntchito 
yogwirizana  ndi  chikhulupiliro,  akayesedwa  ndi 
umphawi kapena ataya zina mwa zofuna za dziko 
lapansi, umamupeza ali mu chisoni chachikulu ndi 
masautso akulu. 
Chitsanzo  china:  zikachitika  zinthu  zozetsa 

mantha,  komanso  zinthu  zosautsa  zikakhudza 
munthu,  umamupeza  wokhulupirira  wokhala  ndi 
chikhulupiliro  chowona  yemwe  ali  ndi  mtima 
wolimba,  wodekha  ndi  wokhazikika;  ali  ndi  luso 
lokonza  ndiponso  loyendetsa  bwino  nkhani 
imeneyi imene yamugwera mwadzidzidzi, malinga 
ndi mlingo wa mphamvu zake mu maganizo, mawu, 
ndi ntchito. Umupeza ali wokhanzikika mtima wake 
ndiponso  wokonzekera  chosautsa  chimene 
chamugwera.  Ichi  ndichikhalidwe  chimene 
chimapatsa  munthu  mpumulo,  ndiponso 
chimalimbitsa mtima wake. 
Monga  mungampezerenso  wosowa 
chikhulupiliro,  ali  wosiyana  ndi  chikhalidwe 
chimenechi: akamugwera mantha, chikumbumtima 
chake chimanyinyirika, mitsempha yake imatanuka 
ndi  kupsinjika,  maganizo  ake  amasokonezeka, 
ndipo  mantha  ndi  kuwopa  zimamulowamo; 
mantha  akunja  pamodzi  ndi  nkhawa  zamkati 
zosatheka  kufotokoza  mmene  zilili 
zimamuvindikira. Mtunduwu uwu wa anthu, ngati 
asapeze  zina  mwa  zifukwa  zachibadwa  zimene 
zimafunika  kuziphunzira  kwambiri,  mphamvu 
zawo  zimagwa  pansi  ndipo  mitsempha  yawo 
imatanuka  ndi  kupsinjika;  chifukwa  cha  kusowa 
kwa  chikhulupiliro  chimene  chimanyamula 
munthu  ku  kupilira,  makamaka  m'malo  ovuta 
komanso  m'makhalidwe  osautsa  komanso  ovuta 

osokoneza mtima. 
Choncho  wolungama  ndi  woipa,  komanso 
wokhulupilira  ndi  wosakhulupirira,  amafanana 
pakubweretsa  kulimba  mtima  komwe 
kumapezedwa, komanso pa chibadwidwe chimene 
chimafewetsa  mantha  ndi  kuwapangitsa  kukhala 
opepuka. Koma wokhulupirira amazindikirika ndi 
mphamvu ya chikhulupiriro chake, kupirira kwake, 
kuyezamira kwake mwa Mulungu ndi kudalira Iye, 
ndi  kuyembekezera  mphotho  yake  —zomwe 
zimakulitsa  kulimba  mtima  kwake,  zimachepetsa 
pa  iye  kulemera  kwa  mantha,  ndipo 
zimam’chepetsera  zovuta,  monga  wananera 
Mulungu wapamwamba: 

 {.....Ngati mukumva kupweteka, iwonso akumva 
kupweteka  monga  momwe  inu  mukumvera 
kupweteka.  Koma  inu  mukuyembekezera  kwa 
Mulungu  chomwe  iwo  sakuyembekezera.....}. 
[Suratu Al-Nisa:104]. Ndipo kwa iwo kumapezeka 
kuchokera  mu  chithandizo  cha  Mulungu,  ndi 
chithandizo  chake  chapadera,  komanso  thandizo 
lake  lowonjezera,  zimene  zimathamangitsa 
mantha.  Ndipo  Mulungu  wapamwamba 
adayankhula kuti: 

...﴿



































﴾ 
 {...pitirizani  kupilira,  ndithudi,  Mulungu  ali 
limodzi ndi anthu opilira}. [Al-Anfal: 46]. 
Kuchitira  zabwino  zolengedwa  zonse 
poyankhula  komanso  zochitika.  Ndipo  zina  mwa 
zifukwa  zomwe  zimachotsa  nkhawa,  madandaulo 
ndi kubanika, ndi kuchitira zabwino zolengedwa za 
Mulungu kudzera mu zoyankhula komanso zochita, 
pamodzi ndi mitundu yonse ya zabwino zodziwika; 
zonsezi  ndi  zabwino  komanso  ndio  ubwino. 
Kudzera  mu  zimenezi,  Mulungu  amachotsa  kwa 
olungama  ndi  oipa  nkhawa  ndi  madandaulo 
malinga  ndi  mlingo  wa  ubwino  umenewu;  koma 
kwa  wokhulupirira  muli  mwayi  wokwanira  ndi 
gawo lalikulu koposa, ndipo amadziwika chifukwa 
ubwino  wake  umatuluka  mu  kuyera  mtima  ndi 
kuchita ndi cholinga choyembekezera mphotho ya 
Mulungu. 
Choncho  Mulungu  amamupangitsa  kuti 
asavutike  pa  kudzipereka  pochita  chabwino 
chifukwa  cha  zabwino  zimene  akuyembekezera; 
ndipo  amamuchotsera  zoipa  chifukwa  cha 
kuyeretsa  kwake  mtima  pa  kumpembedza 
Mulungu  yekha  ndi  kuyembekezera  malipiro 
kuchokera kwa Iye. 
Mulungu wapamwamba wati: 
﴿








 {Palibe  ubwino  m’zambiri  zimene 
akunong’onezana kupatula amene akulamulira ena 
kupereka  sadaka,  kapena  kuchita  zabwino, 
kapenanso  kuyanjanitsa  pakati  pa  anthu 
(pakunong’onezana  mawu).  Amene  angachite 
zimenezi, chifukwa chofuna chiyanjo cha Mulungu, 
tidzampatsa malipiro akulu}. [Al-Nisa: 114]. 
Chotero  Mulungu  wapamwamba  anatiuza  kuti 
zinthu zonsezi ndi zabwino kwa amene wazichita; 
ndipo  chabwino  chimabweretsa  chabwino, 
komanso chimathamangitsa choipa. Ndiponso kuti 
wokhulupirira  amene  amayembekezera  malipiro 
kwa  Mulungu,  Mulungu  adzam’patsa  malipiro 
akulu.  Ndipo  m’gulu  la  malipiro  akuluo  muli 
kuchotsedwa  kwa  nkhawa,  madandaulo,  zodetsa 
mtendere wa mtima, ndi zina zotere. 
Gawo lina: Kutangwanidwa ndi ntchito 
inayake, kapena ndi phunziro linalake mu 
maphunziro othandiza. 
Zina mwa zifukwa zothana ndi kubanika komwe 
kumachokera  ku  kupsinjika  kwa  misempha, 
komanso  kugwidwa  kwa  mtima  ndi  zina  mwa 
zinthu  zosokoneza,  n’zakuti:  kudzipereka  pa 
ntchito  ina  inayake  kapena  pa  phunziro  linalake 
mmapunziro othandiza pakuti zimenezi zimatenga 
mtima n’kuuchotsa pa kugwidwa kwake ndi nkhani 

zimene  zimaupangitsa  kubanika.  Mwina  mwake 
chifukwa cha zimenezo angaiwale zifukwa zimene 
zinamupangitsa  kukhala  ndi  nkhawa  ndi 
madandaulo,  motero  mtima  wake  umasangalala, 
ndipo  kulimbikira  kwake  kumawonjezeka;  ndipo 
chifukwa  chimenechi  chimakhudzanso 
wokhulupirira  ndi  ena  osakhulupirira.  Koma 
okhulupilira amadziwika ndi chikhulupiriro chake, 
ndi kuyeretsa cholinga — kuchita chifukwa chofuna 
kumusangalatsa  Mulungu  yekha  —ndiponso  ndi 
kuyembekezera malipiro (sawabu) kuchokera kwa 
Iye  pa  kudzipereka  kwake  ku  phunziro  lomwe 
akuphunzira  kapena  kuphunzitsa,  komanso  pa 
ntchito  yabwino  imene  akugwira.  Ngati  ndi 
kulambira  ndiye  kukhala  kulambira;  ndipo  ngati 
ndi  ntchito  ya  padziko  lino  kapena  chizolowezi, 
ndekuti  achiphatikiza  ndi  cholinga  choyera 
chabwino. Ndipo cholinga chake ndi kuti zimenezi 
zikhale chithandizo pa kumvera Mulungu. Choncho 
zimenezi  zili  ndi  zotsatira  zogwira  mtima 
pothamangitsa  nkhawa,  kusautsidwa  kwa 
maganizo  ndi  madandaulo.  Kodi  ndiangati  mwa 
anthu amene anayesedwa ndi kupsinjika maganizo 
komanso  kukhalanazo  zokukhumudwitsa 
mosalekeza,  n’kudzagwera  m'matenda 
osiyanasiyana;  ndipo  mankhwala  ake  ochilira 
nkukhala  (kuiwala  chomwe  chinamuchititsa 
kusokonezeka ndi kupsinjikacho, ndi kudzipereka 

kugwira ntchito ina ya zofunikira zake). 
Ndipo ntchito imene munthu akugwira uyenera 
kuti ikhale yomwe mtima wake umasangalala nayo 
ndi  kuikhumba,  pakuti  zimenezi  n’zothandiza 
kwambiri  kuti  cholinga  chothandizachi 
chikwaniritsidwe.  Mulungu  ndi  yemwe amadziwa 
bwino. 
Kusonkhanitsa maganizo onse poyika chidwi pa 
ntchito  ya  tsiku  lomwe  munthu ali,  Ndipo  imodzi 
mwa njira zotulutsira nkhawa ndi kupsinjika kwa 
mtima  ndikusonkhanitsa  maganizo  onse  pa 
kusamalira ntchito ya tsiku la lero, n’kusiya kudera 
nkhawa  za  nthawi  ya  mtsogolo,  komanso  kusiya 
kudandaula za nthawi yomwe yapita. Ndichifukwa 
chake Mneneri -madalitso ndi mtendere zipite kwa 
iye - anapempha chitetezo kwa Mulungu ku nkhawa 
ndi  madandaulo.  Choncho  kudandaula  pa  zinthu 
zakale  zimene  sizingabwezedwe  kapena 
kukonzedwanso  sikupindulitsa,  ndipo  nkhawa 
imene  imabadwa  chifukwa  cha  mantha  a  za 
mtsogolo  ikhoza  kuononga  zinthu.  Choncho 
wokhulupirira  ayenera  kukhala  wa  tsiku  lake 
lalero,  asonkhanitse  khama  lake  ndi  kuyesetsa 
kwake  pa  kukonza  tsiku  lake  ndi  nthawi  yake  ya 
lero.  Pakuti  kusonkhanitsa  mtima  pa  zimenezi 
kumabweretsa  kukwaniritsa  ntchito,  ndipo 
zimampatsa chitonthozo n’kumuchotsa pa nkhawa 
ndi  madandaulo.  Ndipo  Mneneri  -  madalitso  ndi 

mtendere  zipite  kwa  iye  -  akamapempha  duwa 
kapena  akamaulangiza  mpingo  wake  za  duwa, 
amakhala  akulimbikitsa  kuti,  pamodzi  ndi 
kufunafuna  thandizo  kwa  Mulungu  ndi 
kuyembekezera chisomo  chake,  achite  khama ndi 
kuyesetsa  molimbika  potsimikizira 
kukwaniritsidwa kwa zomwe akupempherera kuti 
zikwaniritsike.  ndi  (kukhala  ndi  chitsimikizo  cha) 
kusiyananazo  zomwe  wakhala  akupempha  kuti 
zichotsedwe;  chifukwa  kupempha  kumayendera 
limodzi  ndi  ntchito;  motero  kapolo  alimbikire  pa 
chilichonse  chimene  chingamupindulitse 
m’chipembedzo  ndi  m’dziko  lapansi,  ndipo 
azimpempha  Mbuye  wake  kuti  cholinga  chake 
chipambane, ndiponso azipempha thandizo lake pa 
zimenezo,  monga  momwe  wanenera  Mtumiki-
mtendere ndi madalitso a Mulungu zikhale pa iye-
akunenera: 
































 
 "Limbika pa zomwe zikupindulire iweyo, ndipo 
funa  thandizo  kwa  Mulungu,  komanso  usafooke; 
ndipo  chikakupeza  chinachake  usanene  kuti: 
‘Ndikanakhala  kuti  ndachita  tere,  bwenzi 
zatachitika  motere  motere,’  koma  unene  kuti: 
‘Ndimmene  wakonzera  Mulungu,  ndipo  zomwe 

wafuna  wachita,’  pakuti  mau  oti  ‘zikanatere’ 
amatsegula ntchito ya Satana. Adailandira Muslim. 
Mtumiki-mtendere  ndi  madalitso  a  Mulungu 
zikhale  pa  iye-  anaphatikiza  pakati  pa  lamulo 
lakulimbikira  pa  zinthu  zopindulitsa  pa  nthawi 
iliyonse,  ndi  kupempha  thandizo  kwa  Mulungu 
komanso  osagonjera  ku  kulephera  komwe  kuli 
ulesi ovulaza; komanso pakati pa kugonjera zinthu 
zomwe  zadutsa  kale  zotsimikizika,  ndi  kuwona 
chigamulo cha Mulungu ndi chikonzero chake. 
Ndipo  anagawa  zinthu  m'magawo  awiri:  gawo 
limene  kapolo  angathe  kuyesetsa  kuti  alipeze, 
kapena kupeza zomwe zingatheke mwa izo, kapena 
kuliletsa kapena kulichepetsa; choncho pamenepa 
kapolo  amaika  khama  lake  lonse  ndipo  amafuna 
thandizo  kwa  Mulungu  yemwe  amamulambira. 
Ndipo  pali  gawo  limene  sizingatheke  kuchita 
zimenezo;  pa  nkhani  imeneyi  kapolo  amapeza 
kudekha mu mtima, amakhutira, ndipo amagonjera 
(chikonzero cha Mulungu). Ndipo palibe kukayikira 
kuti  kutsatira  mfundo  imeneyi  kumayambitsa 
chisangalalo  ndi  kuchoka  kwa  nkhawa  ndi 
madandaulo. 
Gawo lina: Kuchulukitsa 
kumukumbukira Mulungu  
China  mu  zifukwa  zazikulu  za  kutseguka  kwa 
mtima  ndi  kukhazikika  kwake:  kuchulukitsa 
kumukumbukira  Mulungu;  pakuti  zimenezi 

zimakhala ndi mphamvu yodabwitsa pa kutseguka 
kwa  mtima  ndi  kukhazikika  kwake,  komanso 
kuchoka  kwa  nkhawa  ndi  madandaulo.  Mulungu 
wapamwamba adayankhula kuti: 
...﴿









 ﴾ 
 {.....Dziwani,  pokumbukira  Mulungu  mitima 
imakhazikika  (imatonthola)}.  [Al-Ra'ad:  28] 
Choncho  kumukumbukira  Mulungu  kuli  ndi 
mphamvu  yayikulu  yopangitsa  kuti  zimene 
tikufuna  (zakutseguka  kwa  mtima  ndi 
kukhanzikika kwake) zitheke, chifukwa cha ubwino 
wake  wapadera,  komanso  chifukwa  cha 
chiyembekezo  chimene  kapolo  ali  nacho  pa 
malipiro ndi mphotho zake. 
Kuyankhula za madalitso a  Mulungu owonekera 
ndi obisika, Ndiponso kulankhula za mtendere wa 
Mulungu  wowonekera  ndi  wobisika;  pakuti 
kuzidziwa  ndi  kuzitchula  kumachititsa  Mulungu 
kuchotsa  nkhawa  ndi  madandaulo  ndipo 
zimamulimbikitsa  kapolo  wa  Mulungu  pa 
kuthokoza  komwe  kuli  mlingo  wapamwamba 
kwambiri  ndi  wopambana  koposa,  ngakhale 
kapoloyo  akhale  mu  umphawi  kapena  matenda 
kapena  mitundu  ina  ya  masautso.  Pakuti 
akafananiza mtendere wa Mulungu pa iye — umene 
sungawerengedwe  —  ndi  chimene  chamugwera 
mwa  zovuta,  zovutazimenezo  sizili  ndi 

chiŵerengero poyerekeza ndi mtenderewo. 
Komanso  zinthu  zopweteka  ndi  zosautsa 
Mulungu  akamuyesa  nazo  kapolo,  ndipo  iye 
akakwaniritsa  mmenemo  ntchito  ya  kupilira, 
kuvomereza  ndi  kugonjera,  zimakhala  zopepuka 
ndipo mtolo wake umachepa. Ndipo chiyembekezo 
cha kapoloyo pa malipiro ake ndi sawabu zake, ndi 
kumupembedza  Allah  pa  kukwaniritsa  ntchito  ya 
kupilira  ndi  Kuvomereza,  zimapangitsa  zinthu 
zowawa  kukhala  zokoma,  moti  kukoma  kwa 
malipiro  ake  kumamuiwalitsa  kuwawa  kwa 
kupilira kwake. 
Kumuyang'ana  yemwe  ali  pansi  pathu,  Ndipo 
zina mwa zinthu zothandiza kwambiri pankhaniyi 
ndi kugwiritsa ntchito zomwe M'tumiki - madalitso 
ndi  m'tendere  zipite  kwa  iye  -  anatilangiza  kuti 
tizichita,  monga  zikupezeka  mu  hadisi 
yotsimikizika mu mabuku a "Bukhar ndi Muslim", 
pomwe adanena kuti: 

 "Yang'anani  amene  ali  pansi  panu,  ndipo 
musayang'ane amene ali pamwamba panu; pakuti 
imeneyo  ndi  njira  yabwino  kwambiri  kuti 
musapeputse  madalitso  a  Mulungu  amene  ali  pa 
inu". Adailandira Muslim. Chifukwa kapolo akayika 
pamaso  pake  lingaliro  lalikulu  limeneli,  amaona 

kuti akuposa anthu ambiri mu thanzi ndi zotsatira 
zake,  komanso  mu  chuma  ndi  zotsatira  zake, 
ngakhale zinthu zake zitafika pati; motero kubanika 
kwa  mtima,  nkhawa,  ndi  madandaulo  ake 
zimachoka,  ndipo  chimwemwe  chake  ndi 
kusangalala  kwake  zimachulukira  chifukwa  cha 
madalitso  a  Mulungu  amene  wamupatsa  kuposa 
ena amene ali pansi pake pa madalitsowo. 
Ndipo  nthawi  iliyonse  imeneyo  kapolo 
angazame  kwambiri  kuganizira  madalitso  a 
Mulungu  owonekera  ndi  osawonekera,  a  za 
chipembedzo  ndi  a  za  dziko  lino,  amaona  kuti 
Mulungu wamupatsa ubwino ndipo wamuteteza ku 
zoipa  zosiyanasiyana.  Palibe  kukayika  kuti 
zimenezi  zimachotsa  nkhawa  ndi  madandaulo, 
ndipo zimabweretsa chisangalalo ndi chimwemwe. 
Gawo lina: Kuyesetsa kuchotsa zifukwa 
zomwe zimabweretsa nkhawa, ndi kupeza 
zifukwa zomwe zimabweretsa chisangalalo. 
Ndipo  mwa  zifukwa  zobweretsa  chimwemwe 
ndi kuchoka nkhawa ndi madandaulo ndikuyesetsa 
kuchotsa  zifukwa  zobweretsa  nkhawa,  ndiponso 
kupeza  zifukwa  zobweretsa  chimwemwe;  izi 
zimachotika  pakuiwala  zimene  zidamuchitikira 
kale  mwa  zokhumudwitsa  zimene  sangathe 
kuzisintha kapena kuzichotsa, ndi kuzindikira kuti 
kuika  maganizo  pa  zimenezo  ndi  ntchito  ya 
pachabe  komanso  yosatheka,  ndipo  zimenezo ndi 

kupusa ndi misala. Choncho azilimbana ndi mtima 
wake  kuti  asaziganizirepo;  momwemonso 
azilimbana  ndi  mtima  wake  kuti  asakhale  ndi 
nkhawa  za  zimene  angazakumane  nazo  mwa 
zomwe  amaziyerekeza  monga  umphawi,  kapena 
mantha, kapena zina mwa zokhumudwitsa zimene 
amazilingalira  m’tsogolo  la  moyo  wake.  Choncho 
amayenera  adziwe  kuti  zinthu  za  mtsogolo 
n’zosadziwika  zomwe  zidzachitike  mwa  izo, 
zabwino ndi zoipa, ziyembekezo ndi zowawa, ndipo 
zimenezo zili m’manja mwa Mulungu wamphamvu 
zonse,  wanzeru  zakuya;  palibe  chimene  chili 
m’manja  mwa  akapolo  pa  zimenezo  kupatulapo 
kugwira ntchito posaka zabwino zake, ndi kuchotsa 
zovuta zake. Ndipo kapolo azidziwa kuti akachotsa 
maganizo  ake  pa  nkhawa  yokhudza  tsogolo  la 
zinthu  zake,  n’kudalira  Mulungu  pakuzikonza, 
ndiponso  kuyazamira  mwa  Iye  pa  zimenezo, 
akachita  zimenezi  mtima  wake  umadekha,  zinthu 
zake  zimasintha  n’kukhala  bwino,  ndipo  nkhawa 
zake  ndi  kusokonezeka  kwa  maganizo  kwake 
zimachoka. 
Kugwiritsa  ntchito  Duwa(kupempha),  Ndipo 
mwa  zinthu  zothandiza  kwambiri  polingalira  za 
tsogolo la zinthu ndiko kugwiritsa ntchito duwa iyi 
imene  adali  kupempha  Mneneri  -madalitso  ndi 
mtendere zipite kwa iye - yonena kuti: 















































































































































 
































 
 "E  Ambuye  Mulungu!  Ndikonzereni 
chipembedzo  changa  chomwe  ndipoyazamira 
panga,  ndikonzereninso  dziko  langa  lapansi 
momwe ndikukhalamo, kukhala kwanga ndi moyo 
kuchiteni kukhala chondionjezera ine ubwino onse, 
komanso  infa  yanga  ichiteni  kukhala  mpumulo 
wanga  ku  zoipa  zonse".  Adailandira  Muslim. 
Komanso mau ake oti: 































































































 
 "E  Ambuye  Mulungu!  Ndikuyembekezera 
chifundo chanu, tere musandisiye ndekha ngakhale 
(kwa  kanthawi  kochepa  monga)  kuphethira  kwa 
diso,  ndikonzereni  zinthu  zanga  zonse,  palibe 
mulungu  wina  posakhala  Inu".  Adailandira  Abu 
Dawood  kudzera  mwa  anthu  okhulupirika.  Ngati 
kapolo  atachulukitsa  kumupempha  Mulungu 
kudzera  mu  pemphero  limeneli,  lomwe  lili  ndi 
ubwino wa tsogolo lake la chipembedzo ndi la dziko 
lino, ali ndi mtima ozindikira ndi cholinga choona 
mtima,  pamodzi  ndi  khama  lake  pochita  zonse 
zoyenera  kuti  zimenezi  zitheke,  ndiye  kuti  Allah 
amamukwaniritsira  zimene  anapempha,  ndi 
zimene  ankayembekeza,  komanso  zomwe 

anagwirira  ntchito;  ndipo  nkhawa  zake 
zimasanduka chimwemwe ndi chisangalalo. 
MUTU: KUGANIZIRA ZINTHU 
ZOIPITSITSA ZOMWE ZINGACHITIKE 
Chimodzi  mwa  zifukwa  zothandiza  kwambiri 
zochotsa  nkhawa  ndi  maganizo  ovutitsa,  kapolo 
akakumana  ndi  tsoka,  ndiko  kuti  ayesetse 
kuchepetsa  vutolo  poganizira  zoyipa  kwambiri 
zimene  nkhaniyo  ingathe  kubweretsa,  ndipo 
adzikonzekeretse  mtima  pa  zimenezo.  Akatero, 
ayesetse  kuchepetsa  chilichonse  chimene 
chingachepetsedwe  malinga  ndi  momwe  kulili 
kuthekera  kwake.  Ndi  kukonzekera  mtima 
kumeneku ndi khama lothandiza limeneli, nkhawa 
zake  ndi  madandaulo  ake  zimachoka,  ndipo 
kuyesetsa  kumeneku  kumakhala  pobweretsa 
ubwino  ndiponso  poteteza  ku  zoipa  malinga  ndi 
zimene zingathe kupewedwa ndi kapolo. 
Chifukwa  zikamuchitikira  zifukwa  zozetsa 
mantha, matenda, ndi umphawi komanso kusowa 
kwa  zinthu  zosiyanasiyana  zimene  amazikonda, 
azilandire  zimenezi  modekha  ndi 
kuwukonzekeretsa  mtima  wake  pa  zimenezi, 
ngakhale  pa  mlingo  waukulu  kwambiri  umene 
angakwanitse.  Pakuti  kuwukonzekeretsa  mtima 
kulimbana ndi zovuta kumazipeputsa ndikuchotsa 
chiphinjo chake; makamaka ngati atautangwanitsa 
mtima wakeo polimbana nazo zovutazo molimgana 

ndi  kuthekera  kwake.  Choncho  kwa  iye 
kumasonkhana  kukonzekeretsa  mtima  ndi 
kuyesetsa  kothandiza  komwe  kumachotsa 
kuganizira kwambiri za masautso, ndipo alimbane 
ndi mtima wake powonjezera mphamvu zolimbana 
ndi  zovuta,  pamodzi  ndi  kudalira  Mulungu  ndi 
kukhala  ndi  chikhulupiriro  chabwino  mwa  Iye. 
Palibe  kukayika  kuti  izi  zili  ndi  phindu  lalikulu 
kwambiri  popereka  chisangalalo  ndi  kutsegula 
chifuwa, pamodzi ndi zimene kapolo wa Mulungu 
amayembekezera za malipilo a pompopompo ndi a 
mtsogolo  mtsogolo.  Izi  zili  zowoneka  ndi 
zoyesedwa,  ndipo  zotsatira  zake  kwa  omwe 
ayesapo ndi zambiri kwabasi. 
Mutu: Mphamvu ya mtima ndi 
kusasokonezeka kwake ndi kusatengeka 
kwake maganizo 
Ena  mu  mankhwala  akulu  akulu  a  matenda  a 
mtima  okhudzana  ndi  misempha,  komanso 
matenda  a  thupi,  ndi  awa:  kulimba  kwa  mtima, 
kusasokonezeka  kwake,  ndiponso  kusatekeseka 
ndi  zongopeka  ndi  zongoganizira  zimene 
zimabweretsedwa  ndi  maganizo  oipa.  Mkwiyo, 
kubalalika  m’maganizo,  komanso  kuyembekezera 
kubwera  zoyipa  ndi  kuchoka  kwa  zinthu 
zokondedwa,  ndi  zina  mwa  zinthu  zopweteka; 
ndipo  zimenezo  zimamugwetsera  munthu 
m’nkhawa  ndi  m’madanaulo  ozama,  komanso 

matenda  a  mtima  ndi  a  thupi,  ndi  kutanuka  kwa 
misempha  ya mu mtima komwe kuli ndi zotsatira 
zake zoipa zimene anthu adaona kale mavuto ake 
ambiri. 
Kuyezamira  mwa  Mulungu,  Pamene  mtima 
ukadalira  Mulungu,  kuyazamira  kwa  Iye, 
osazivomera  zonyenga  za  m’maganizo  kapena 
kulamuliridwa  ndi  malingaliro  oipa,  ndipo 
akakhulupilira  Mulungu  ndi  kuyembekezera 
chisomo  chake,  nkhawa  ndi  madandaulo 
zimachoka pa iye; ndipo matenda ambiri a thupi ndi 
a  mtima  amachoka  pa  iye;  ndipo  mtimawo 
umapeza mphamvu, kutonthozeka ndi chisangalalo 
chosatheka kufotokoza. Kodi sizoona kuti zipatala 
zadzazidwa  ndi  odwala  a  maganizo  onyenga  ndi 
malingaliro  owonongeka?  Ndipo  zinthu  zimenezi 
zakhudza  mitima  ya  ambiri  amphamvu,  ndipo 
ofooka  ndeosanena;  ndipo  zangati  zimene 
zalondolera ku kupusa ndi misala! Wotetezeka ndi 
amene  Mulungu  wamteteza  ndi  kum’patsa 
kupambana kolimbana ndi mtima wake kuti apeze 
njira zothandiza zolimbitsa mtima, zothamangitsa 
nkhawa zake.Mulungu wapamwamba akuyankhula 
kuti: 
...﴿






































...﴾ 
 {.....Ndipo amene akutsamira mwa Mulungu(pa 
zinthu  zake  zonse),  ndiye  kuti  Mulungu  ali 

okwanira kwa iye (kumkonzera chilichonse)}. [At-
Talaq:3]  Kutanthauza  kuti  kumukwanira  pa 
chilichonse  chomwe  chimamukhudza  m’zinthu 
zokhuzana  ndi  chipembedzo  chake  komanso 
umoyo wake wa dziko lapansi. 
Choncho amene  amayezamila  kwa Mulungu ali 
wolimba  mtima;  zongopeka  za  m'maganizo 
sizimakhudza  iye,  ndipo  zochitika  zosautsa 
sizimusokoneza, chifukwa akudziwa kuti zimenezo 
zimachokera  ku  kufooka  kwa  mtima,  ku  kusowa 
mtima,  ndi  ku  mantha  opanda  pochokera.  Ndipo 
amadziwanso  kuti  Mulungu  watenga  udindo  oti 
kwa amene amayezamira kwa iye, iye ali okwanira 
kwa  iyeyo  kwathunthu;  chotero  amakhulupilira 
Mulungu  ndipo  mtima  wake  umadekha  pa 
lonjezano lake, motero nkhawa zake ndi kubanika 
mtima  kwake  zimachoka,  chovuta 
chimatembenuka  kukhala  chokhweka,  ndipo 
madandaulo  ake  amatembenuka  kukhala 
chimwemwe,  ndipo  mantha  ake  amasanduka 
chitetezo.  Tsono  timupempha  Mulungu 
wapamwamba  chitetezo  ndi  mpumulo,  kuti 
atichitire  kukoma  mtima  potipatsa  mphamvu  ya 
mtima  ndi  kukhazikika  kwake,  ndi  kuyezamila 
kwathunthu  kumene  Mulungu  watengera  udindo 
kwa  okhala  nako  kuwapatsa  zabwino  zonse,  ndi 
kuteteza  ku  chilichonse  chosakondedwa  ndi 
chosautsa chilichonse.. 

MUTU: KUDZIZOLOWERETSA KUPILIRA  
PA ZOLAKWA ZA ENA 
Ndipo  mu  mau  a  Mtumiki  -mtendere  ndi 
madalitso a Mulungu zikhale pa iye- oti: 






































































 
 "Okhulupirira  wammuna  asanyasidwe  
okhulupilira  wa  mkazi(mkazi  wake);  ngati 
atanyasidwa  ndi  khaldiwe  lina  lake  mwa iye,  pali 
khalidwe  lomwe  amakondwera  nalo  mwa  iyeyo". 
Adailandira Muslim. 
muli mapindu awiri akulu akulu: 
Phindu limodzi mwa awiriwa ndi: kulangiza za 
mmene  muyenera  kumchitira  mkazi,  wachibale, 
mnzanu, munthu amene mumachita naye malonda, 
komanso  aliyense  amene  muli  naye  ubale  ndi 
kulumikizana; ndipo muyenera kuwukonzekeretsa 
mtima  wanu  kuti  n’zosapeweka  kuti  akhale  ndi 
chilema,  kapena  kusakwanira,  kapena  chinthu 
chimene  simuchikonda.  Mukaziona  zimenezo, 
mufananize  ndi  zomwe  zili  udindo  wanu  kapena 
zoyenera  kwa  inu  zokhudza  kulimba  kwa 
kulumikizana ndi kusunga chikondi, pokumbukira 
zabwino zimene zili mwa iye, komanso zofunikira 
zapadera ndi za anthu onse (zomwe zili mwa Iye). 
Ndipo  pakuzinyalanyaza  zoipa  ndi  kuyang’ana 
zabwino,  ubwenzi  ndi  kulumikizana  zimakhala 
zokhalitsa, komanso bata limakwaniritsidwa, ndipo 

mumapeza phindu. 
Phindu  Lachiwiri:  ndiko  kuchoka  kwa  nkhawa 
ndi  kupsinjika  mtima, kusungika kwa chiyero ndi 
mtendere  wa  mtima,  kupitiriza  kukwaniritsa  ma 
ufulu ndi maudindo okakamiza ndi akufuna kwako, 
komanso kupezeka kwa mpumulo pakati pa mbali 
ziwiri. Ndipo amene sasamala kutenga malangizo a 
zimenezi  zimene  ananena  Mtumiki  (s.a.w)  — 
m'malo  mwake  n’kuchita  mosiyana, 
n’kumangowona  zoyipa  zokha  n’kukhala 
wakhungu pa zabwino — ndithudi adzavutika ndi 
nkhawa; ndipo chikondi pakati pake ndi amene ali 
naye  pa  ubale  chidzawonongeka,  ndipo  ma  ufulu 
ambiri  amene  aliyense  wa  awiriwo  ayenera 
kuwasamalira adzathyoka. 
Ndipo  ambiri  mwa  anthu  okhala  ndi  khama 
lalikulu amaizoloweza mitima yawo pa kupirira ndi 
kudekha zikachitika zamasoka akulu ndi zosautsa 
mtima.  Koma  akafika  pa  zinthu  zazing'ono 
zosapindula  amakhudzidwa  ndi  nkhawa,  ndipo 
kudekha  kumasokonekera;  chifukwa  chakuti 
adazoloweza  mitima  yawo  kupilira  pa  zinthu 
zazikulu, koma zinthu zazing'ono adazileka, motero 
zinawasautsa  ndipo  zinakhudza  mpumulo  wawo. 
Choncho woganiza mwanzeru amazoloweza mtima 
wake  kupilira  pa  zinthu  zazing'ono  ndi  zazikulu, 
ndikumupempha  Mulungu  thandizo  pa  zimenezi, 
ndiponso kumupempha kuti asamusiyire iye yekha 

ngakhale  kwa  nthawi  ya  kuphethira  kwa  diso. 
Pamenepo zazing'ono zimakhala zosavuta kwa iye, 
monga  mmene  zazikulu  zimakhalanso  zosavuta. 
Ndeno  amakhalabe  odekha  mtima,  okhanzikika 
mmaganizo ndi omasuka. 
Mutu: Kusaganizira Kwambiri za nkhawa 
Munthu  wa  nzeru  amadziwa  kuti  moyo  wake 
weniweni ndi moyo wa chimwemwe ndi mtendere 
wa mtima, ndipo ndi waufupi kwambiri.  Choncho 
sayenera  kuwufupikitsa  ndi  nkhawa  ndi 
kudzipereka kukutsatira zinthu zosokoneza mtima, 
chifukwa  zimenezi  zimatsutsana  ndi  moyo 
weniweni.  Pachifukwa  chimenechi,  asamale  ndi 
moyo  wake,  asamalole  kuti  gawo  lalikulu  lake 
lizingodyedwa ndi nkhawa ndi zosokoneza mtima. 
Pa nkhaniyi palibe kusiyana pakati pa wolungama 
ndi  wochimwa;  komabe  wokhulupirira  ali  ndi 
mwayi  waukulu  kwambiri  wochita  ndiponso 
wotsimikizira khalidwe limeneli, ndipo ali ndi gawo 
lopindulitsa  pano  padziko  lapansi  komanso 
m’moyo wotsatira. 
Kufananiza pakati pa mtendere wa Mulungu ndi 
zopweteka  zomwe  zamugwera,  Komanso 
nkoyenera  kuti  munthu  akakumana  ndi  choipa 
kapena  akachitanacho  mantha,  azifananiza  pakati 
pa  madalitso  onse  amene  Mulungu  wamupatsa, 
kaya a zachipembedzo kapena a padziko lino, ndi 
zoipa  zimene  zamugwera;  ndipo  pofananiza 

zimenezi  zimaonekeratu  kuti  ali  m’madalitso 
ochuluka,  ndipo  zoipa  zimene  zamugwerazo 
zimachepa ndi kusowa mphamvu. 
Komanso azifananiza pakati pa zimene amaopa 
kuti zingamusautse, ndi kuthekera kochuluka kwa 
chitetezo ku zimenezo; chotero asaloleze kuthekera 
kofooka kugonjetsa kuthekera kochuluka kolimba, 
ndipo  motero  nkhawa  yake  ndi  mantha  ake 
zidzachoka. Ndipo aone chachikulu kwambiri mwa 
zotheka  zomwe  zingamugwere,  ndiye 
aukonzekeretse  mtima  wake  zakuchitika  kwake 
zitati zichitike, ndipo azilimbikira kupewa zomwe 
sizidafike  mochitika  mwa  izo,  komanso  pochotsa 
zimene  zamuchitikira  kale  kapena  kuchepetsa 
kusautsa kwake. 
Kuzunza kwa anthu kumakhala kwawo ngati iwe 
sukulabadira,  Ndipo  m’zinthu  zothandiza  ndi 
kudziwa  kuti  kuzunza  kwa  anthu  pa  iwe, 
makamaka pa mawu oipa, sikungakusautse, koma 
kumawasautsa  iwo;  pokhapokha  ngati  utaika 
mtima ndi maganizo ako pa zimenezo, ndi kuzilola 
kuti zitenge ndi kulamulira maganizo ako. Nthawi 
imeneyo  zimakusautsa  monga  mmene 
zimawasautsiranso  iwo.  Koma  ngati  simuzipatsa 
mtima,  osaziyika  maganizo  pa  izo, 
sizingakusautseni kanthu. 
Konzani moyo wanu  ndi maganizo opindulitsa, 
Dziwa kuti  moyo  wako  umatsatira  maganizo ako; 

ngati  maganizo  ako  ali  pa  zomwe  zimabweretsa 
phindu kwa iwe m’chipembedzo kapena pa moyo 
uno,  moyo wako umakhala wabwino, wosangalala; 
apo ayi, nkhaniyo ikhala mosemphana. 
Uchite  ntchito  posangalasa  Mulungu  osati 
zolengedwa,  Ndipo  zina  mwa  zinthu  zothandiza 
kwambiri pothamangitsa  nkhawa ndi  kuzoloweza 
mtima  wako  kuti  usafunefune  kuyamikiridwa 
koma  kwa  Mulungu  yekha.  Choncho  ukachitira 
zabwino  kwa  amene  ali  ndi  ufulu  pa  iwe  kapena 
ngakhale  kwa  amene  alibe  ufulu  uliwonse,  dziwa 
kuti  zimenezo  ukumuchitira  Mulungu  chotero 
usalabade  za  kuyamika  kwa  amene  wamuchitira 
chisomo,  monga  Mulungu  adanena  pa  nkhani  ya 
osankhidwa mwa zolengedwa zake: 
﴿
























































﴾ 
 {Amanena  (chamumtima  akamapereka 
chakudyacho): “Tikukudyetsani  chifukwa chofuna 
chikondi  cha  Mulungu  basi;  sitikufuna  kwa  inu 
malipiro kapena kuthokoza}. [Al-Insan: 9]. 
Izi  zimatsimikizika  kwambiri  pa  mmene 
umachitira  ndi  banja  lako  komanso  ana  ako,  ndi 
mmene  kulili  kulimba  kwa  mgwirizano  wako  ndi 
iwo.  Choncho  ukaulimbitsa  mtima  pothamangitsa 
choipa  kuchokera  kwa  iwo,  iweyo  umakhala 
wawapatsa  mpumulo  ndipo  nawenso  wapumula. 
Chimodzi mwa zoyambitsa mpumulo ndikokutenga 

makhalidwe  abwino  ndi  kuwagwiritsa  ntchito 
mogwirizana  ndi  kuthekera  kwa  mtima,  osati 
modzikakamiza  komwe  kungakusokoneze; 
chifukwa  umatha  kubwerera  m’mbuyo 
ndikukhumudwa  chifukwa  chosapeza  khalidwe 
labwino, chifukwa choti unasankha njira yopotoka. 
Ndipo  mukutero  muli  nzeru;  ndipo  zinthu 
zodetsedwa uzizisandutsa zoyera, zomveka bwino 
komanso  zokoma.  Potero  kumawonjezereka 
kuyera  kwa  zosangalatsa,  ndipo  zokhumudwitsa 
zimachoka. 
Kutanganidwa  ndi  zinthu  zaphindu,  osati 
zovulaza.  Ika  zinthu  zopindulitsa  pamaso  pako, 
ndipo  yesetsa  kuzikwaniritsa;  osalabadira  zinthu 
zowononga,  kuti  potero  uzipewa  zoyambitsa 
nkhawa ndi madandaulo; ndipo funa thandizo mu 
mpumulo  ndi  kukhazikitsa  mtima  pa  ntchito 
zofunika. 
Kuthetsa zochita nthawi yomweyo, Mwa zinthu 
zothandiza  ndiko  kutsirizitsa  ntchito  nthawi 
yomweyo,  ndi  kudzimasula  m'tsogolo;  chifukwa 
ntchito zikakhala kuti sizinatsirizidwe, zotsalira za 
ntchito zakale zimasonkhana pa iwe, ndipo ntchito 
zomwe  zikubwera  zimawonjezeka  pa  izo,  motero 
kuvuta  kwake  kumakulirakulira.  Koma 
ukatsirizitsa  chilichonse  pa  nthawi  yake, 
umakumana ndi zinthu zam'tsogolo ndi mphamvu 
ya kuganiza ndi mphamvu ya kuchita. 

Kulondoloza  zofunika  zoyambirira  limodzi  ndi 
kufunsa uphungu, Uyenera kusankha mwa ntchito 
zothandiza, zoyambilira zikhale zofunikira koposa, 
kenaka zotsatira pa kufunikira; ndipo musiyanitse 
pakati  pa  zomwe  mtima  wanu  umazikonda  ndi 
zomwe  chikhumbokhumbo  chanu  chimafuna 
kwambiri,  pakuti  zotsutsana  nazo  zimabweretsa 
kutopa mtima, kukhumudwa, ndi kusautsa mtima. 
Muzithandize pa zimenezi ndi kuganiza kolondola 
komanso  kupempha  uphungu;  sananong'onezepo 
bondo yemwe wapempha uphungu. Ndipo fufuzani 
mwatsatanetsatane  zimene  mukufuna  kuchita; 
mukatsimikiza  kuti  pali  phindu  ndipo 
mwatsimikiza  mtima,  ndiyeno  yazamilani  kwa 
Mulungu  pakuti  Mulungu  amakonda  oyezamira 
kwa iye. 
Kutamandidwa konse nkwa Mulungu Mbuye wa 
zolengedwa zonse. 
Madalitso ndi mtendere wa Mulungu zikhale pa 
bwana  wathu  Muhammad,  aku  banja  kwake,  ndi 
ophunzira ake. 
 
***

